《送李道甫辟大名名司录 其一》
宋代·叶集之

桓桓忠悯公，决策动天意。际会武烈王，乘桥亲总辔。

登城建黄武，戎狄先夺气。三军白光彩，壮士思敌忾。

明星欻坠地，百万可俱殪。天王体不杀，指日明大义。

到今犬羊心，之死靡携贰。

作者简介：叶集之，生平不详，曾与释惠洪有唱和（《石门文字禅》卷三《次韵叶集之同秀实敦素道夫游北山会周氏书房》）。今录诗三首。